**HAPPY HÉT**

1. **A víz maga az élet! Beszélgessünk el a gyerekekkel, hogy miért olyan fontos a víz Földünk és a rajta élők szempontjából!**

* **Víz nélkül nincs élet a földön. Minden élőlénynek szüksége van a vízre.**
* **Mit gondoltok, miért van szükség a rendszeres vízivásra?**
* **Vízivási szokások: Reggelről mit szoktatok inni? Felkeléskor és lefekvéskor fontos a vízbevitel.**
* **Miért? Mennyi vizet isztok? Azt tudjátok- e, hogy mennyi az ajánlott**

**napi vízbevitel?**

* **Ki az közületek, aki sok szörpöt, energiaitalt, üdítőt iszik?**

1. **Szelektív hulladékgyűjtés**

* **A versben szerepel a visszaváltós palack fogalma. Tudjátok, hogy mit jelent ez?**
* **Ti hogyan szoktátok gyűjteni a hulladékot? Miért fontos a szelektív hulladékgyűjtés?**

1. **Ne pazaroljunk a vizet!**

**Természetesnek vesszük, hogy korlátlan mennyiségű víz áll**

**rendelkezésünkre. Ez a nap juttassa eszünkbe, hogy a föld vízkészletei**

**végesek. A világ vízfogyasztása folyamatosan nő, ezért kell oda figyelnünk a vízzel való takarékoskodásra.**

* **Hogyan takarékoskodhatunk a vízzel mindennapokban?**
* **Mire használjuk a vizet a háztartásban?**

1. **A víz nagyon fontos nem csak az ember, hanem az egész bolygó szempontjából.**

**Nézzétek meg a vízkörforgása c. videót!**

<https://www.youtube.com/watch?v=4AYaFXMZsBk>

1. **Totó**
2. **A Föld felszínének hány százalékát borítja víz?**

* 50%
* 71%
* 85%

1. **A bolygón található összes víz hány százaléka iható édesvíz?**

* 2,5%
* 10,5%
* 25%

1. **Melyik módszerrel lehet hatékonyan csökkenteni a háztartási vízfogyasztást?**

* Víztakarékos csaptelepek használata
* Csak ásványvizet fogyasztani
* A csap folyamatos folyatása mosogatás közben

1. **Hány liter vizet használunk átlagosan egy 10 perces zuhanyzás során**

* 50 l
* 100 l
* 150 l

1. **Mi a legnagyobb édesvízi tartalék a bolygón?**

* A folyók és a tavak
* A talajvíz
* A gleccserek és a jégtakarók

1. **Melyik iparág fogyasztja a legtöbb vizet világszerte?**

* Mezőgazdaság
* Szállítmányozás
* Informatikai szektor

1. **Mit tehetünk egyénileg a vizeink védelme érdekében?**

* Csak palackozott vizet fogyasztunk.
* Nem öntünk vegyszereket és olajat a lefolyóba.
* Minél több vizet engedünk el, hogy minél tisztább legyen.

1. **A versben két vízzel kapcsolatos közmondás is szerepel:**

*Szegény ember vízzel főz.*

*Vizet prédikál, bort iszik.*

Gyűjtsetek még vízzel kapcsolatos közmondásokat, szólásokat! Használhatjátok az internetet vagy *O. Nagy Gábor Magyar szólások közmondások* c. könyvét! Beszéljétek meg a talált közmondások jelentését!

1. *„A víz szalad, a kő marad.”*

**Tudjátok- e, kinek a verséből származik ez az idézet?**

1. **Zárás képen olvassuk fel** Mentovics Éva :………..mert víz nélkül nincs élet c. versét!

Földgolyónk csak kopár kőtömb,  
szikla lenne nélküled,  
itt, a földön, minden élő  
általad nyert életet.

Vízre vár a parányi mag,  
facsemete, palánta,  
tőled zsendül fű, fa, bokor,  
erdőn, kertben, határba’.

Langyos eső locsol mindent,  
hogy friss, üde, zöld legyen,  
sétálhassunk lombok alatt,  
puha pázsitszőnyegen.

Gyümölcsöket, zöldségeket,  
dúsan ringó gabonát  
öntöznek a friss cseppjeid  
néha egész napon át.

Folyómedrek adnak otthont  
sok vízparti nővénynek,  
nádasokban vadkacsa költ,  
nádirigó sző fészket.

Langyos tavak, hűs csermelyek,  
vad folyamok, patakok,  
hol a szárcsa, kanalasgém,  
vagy nagyapó halat fog.

Mesze kéklő hullámok közt  
óceánok, tengerek  
mind megannyi fürge halfajt  
táplálnak és rejtenek.

Néha szilaj, máskor csendes,  
tutajt hordoz, nagy hajót,  
kéklő tükrén alkonyatkor  
szolid napfény andalog.

Tiszta víz kell a főzéshez,  
vízben tisztul a ruha,  
fürdeni is vízben szoktunk,  
megtisztulunk általa.

S ott a friss víz, mit megiszol,  
élteti a sejteket.  
Bármily furcsa, nagyrészt mi is  
vízből vagyunk, ne feledd!

Semmivel sem pótolható,  
hát napjaid úgy éljed,  
óvjad te is, mert víz nélkül  
földgolyónkon nincs élet!

**Megoldások**

1. **Mit gondoltok, miért van szükség a rendszeres vízivásra?**

* Hidratálja a szervezetet.
* Segíti az agy működését. Az agy 72%-a víz.
* Erősebb lesz az immunrendszere.
* A folyadékfogyasztás szabályozza a testhőmérsékletet.
* Segíti a szív működését.
* Vízivással a csontok és az ízületek is rugalmasabbak lesznek.
* Csökkenti a fejfájás veszélyét.
* Vízivás segíti az emésztést.

**Azt tudjátok e hogy mennyi az ajánlott napi vízbevitel?**

**Az emberiszervezet kb70. %a víz, de ez függ az életkortól is pl. a csecsemők szervezetének nagyobb %-a víz, mint az öregeké. Ezek figyelembevételével:**

A napi ajánlott vízfogyasztás mértéke nemenként és életkoronként változó. Kisgyermekeknek 1,3 l, gyermekeknek 1,6 l, idősebb gyermekeknek pedig 1,9-2,1 l a napi ajánlott vízmennyiség. Felnőtt korban nőknek ez az érték 2 l míg férfiaknak 2,5 l napi mennyiségre növekszik.

1. **Szelektív hulladékgyűjtés**

**A versben szerepel a visszaváltós palack fogalma. Tudjátok, hogy mit jelent ez?**

**A visszaváltós palack a szelektív hulladékgyűjtés része. A MOHU által kihelyezett automatákban a műanyag és üvegpalackokat beválthatjuk, és visszakapjuk a palackok betétdíját. A gép a különböző anyagú palackokat szelektíven tárolja.**

**Ti hogyan szoktátok gyűjteni a hulladékot?**

**Miért fontos a szelektív hulladékgyűjtés?**

A szelektív hulladékgyűjtés fogalma azt jelenti, hogy bizonyos anyagú hulladékokat külön gyűjtünk, hogy kidobás helyett később szakszerű újrahasznosítás után visszakerülhessenek a kereskedelmi forgalomba.

A szelektíven gyűjtött hulladékok, vagyis az adott hulladék újra nyersanyag, ún. másodnyersanyag lesz, és akár teljesen meg is változhat annak eredeti funkciója (mint ahogy pillepalackból később pulóver lehet, vagy gumiabroncsból játszótér borítása). A leggyakrabban gyűjtött és újrahasznosított hulladékok: az üveg, a műanyagok, a papír és a fém, melyek újra hasznosítása is különböző módokon történik. Az újrahasznosítás egyik nagy előnye, hogy nincs szükség eredeti nyersanyagokra, bár a hulladék feldolgozása is jár némi szennyezéssel.

**A szelektív hulladékgyűjtés azért is fontos, hogy ne szennyezzük környezetünket hulladékanyagokkal, amelyek nehezen bomlanak le, mint pl. a műanyag.**

| **Mindennapokban használt termékek lebomlási idejének táblázata** | |
| --- | --- |
| **Anyag megnevezése** | **Lebomlási idő** |
| Papírtörlő | 2-4 hét |
| Banánhéj | 3-4 hét |
| Papírtáska | 1 hónap |
| Újságpapír | 1,5 hónap |
| Almamag | 2 hónap |
| Karton papír | 2 hónap |
| Pamut kesztyű | 3 hónap |
| Narancshéj | 6 hónap |
| Tejes doboz | 5 év |
| Cigaretta csikk | 10-12 év |
| Bőr cipő | 25-40 év |
| Ónozott acél konzervdoboz | 50 év |
| Habosított műanyag pohár | 50 év |
| Gumi csizma | 50-80 év |
| Alumínium konzervdoboz | 200-500 év |
| Műanyag palack | 450 év |
| Eldobható pelenka | 550 év |
| Műanyag szatyrok | 200-1000 év |
| Műanyag doboz | 1 millió év |
| Üveg | 1-2 millió év |
| Hungarocell | minimum 1 millió év |

1. **Hagyjuk őket válaszolni!**

**Takarékoskodás (fogmosás, mosogatás, zuhanyozás, rossz csapok**

**mosógép fél adag, esővíz stb.)**

**V. TOTÓ**

**1. 71%**

**2. 2,5 %**

**3.** Víztakarékos csaptelepek használata

**4**. 100 l

**5**. A gleccserek és a jégtakarók

**6**. Mezőgazdaság

**7**. Nem öntünk vegyszereket és olajokat a lefolyóba

**VI.**

**1.**[***Tiszta vizet önt a pohárba***](https://dolphinshop.hu/tiszta-vizet-ont-a-poharba)

Félre nem érthetően fogalmaz, tiszta helyzetet teremt, nyíltan, őszintén beszél.

**2. *Vizet prédikál és bort iszik***

Másoknak jó tanácsot ad, de ő maga rosszat cselekszik, vagyis mást mond, mint amit tesz.

**3. *Szegény ember vízzel főz***

Aki éhes vagy szomjas, szegény, az nem válogathat az enni- és innivalóban, elfogadja azt, ami van.

**4. *Ki a Tisza vizét issza, vágyik annak szíve vissza***

A Tisza vidékéről származó ember mindenhonnan a szülőföldjére vágyik vissza.

**5*. Él, mint hal a vízben***

Remekül érzi magát, gondtalanul él.  
**6. *Vizet hord a Dunába***

Teljesen fölösleges és értelmetlen munkát végez.

**7. *A vér nem válik vízzé***

Mindenki inkább húz a vérrokonaihoz, mintsem az idegenekhez; másként senki sem tagadhatja meg a gyökereit s az alaptermészetét.

**8. *Lassú víz partot mos***

Kitartó, szívós, áldozatos munkával végül elérhetjük a céljainkat.

**9. *Aki fél a víztől, nem eszik halat***

Kockázat nélkül nincs nyereség.

**10. *Minden molnár a maga malmára hajtja a vizet***

Mindenki a saját érdekeit nézi, a saját hasznát keresi.

**11. *Zavaros vízben halászik***

 Rendezetlen viszonyok között próbál érvényesülni.

**12. *Sok víz lefolyik addig még a Dunán***

Eltart még egy darabig, soká lesz az még.

**13*. Szomjas ökörnek a zavaros víz is jó***

Ha az emberfiának hiányzik valamije, akkor azzal kell beérnie, amihez éppen hozzájut.

**14. *Nem sok vizet zavar***

Keveset számít, nem kelt feltűnést, nemigen avatkozik bele semmibe.

**15. *Elől tűz, hátul víz***

Minden felől veszély fenyeget.

**16. *A víz is méreggé válik benne***

Nagyon haragos, mérges, ingerlékeny mindentől feszült lesz.

**17. *Árral szemben úszik***

Szembeszáll a közvélekedéssel, a köz álláspontjával.

**18. *Vízben hagy***

Cserben hagy, nem segít.  
 **19. *A hideg víztől is jókedve van***

Minden különösebb indokok nélkül jókedvű, nem hagyja magát lehűteni, szomorúvá tenni.

**20. *Kint van a vízből***

Sikerül kijutnia a gondból, nehézségből, bajból; túl van a nehézségeken, nem fulladt bele.

**21. *Addig lépj a vízbe, amíg a kövét látod!***

Légy óvatos, ne tévedj ingoványos talajra!

**22. *Késő vizet hordani, akkor amikor már leégett a ház***

A késői segítség semmit sem ér; ha segíteni akarsz, akkor fontos az időzítés is.  
  
**23. *A víz sem mossa le róla***

A cselekményt, eseményt nem lehet meg nem történtté tenni, nem lehet a foltot lemosni.

**24. *Hideg vizet ihatsz rá***

Az adott esemény, cselekmény biztosan bekövetkezik, megtörténik, másként nincs esély rá, hogy másként legyen.

**VII. Az idézet** Wass Albert Üzenet haza c. verséből származik.